KITÖLTÉSI ÚTMUTATÓ
AZ EBÖSSZEÍRÓ ADATLAPHOZ

A kitöltéshez szükséges az eb OLTÁSI KÖNYVE (Kisállat-egészségügyi könyve)!
Az adat mezők kitöltése:

Kérjük, az adatkezelési tájékoztató megismerése után „Az adatkezelési tájékoztatóban foglaltakat megismertem.” szöveg melletti négyzetben ezt X-szel jelölni.

I. Az eb tulajdonosára, az ebtartóra vonatkozó adatok: az eb tulajdonosa lehet ugyanaz, mint az ebtartó, de eltérő személyek is lehetnek. Egyezés esetén is kitöltendő mindkét rovat.

II. Az ebre vonatkozó általános adatok: az eb fajtája (törzskönyve alapján), fajtajellege az eb külleme alapján azonosítható be. Meg nem határozható fajtajelleg hiányában „keverék” megjelölést kell beírni.

III. Az ebre vonatkozó különleges adatok: a transzponderes (mikrochipes) jelölést végrehajtó állatorvos által kibocsátott okmányon feltüntetett mikrochip sorszámát kell beírni. Ezen, illetve a pecsétlenyomaton szerepel a beültetést végző állatorvos neve és kamarai bélyegzőjének száma. Ugyanez vonatkozik az ivartalanításra és a kisállat-útlevél kiállításra is.

IV. Az eb oltottságára vonatkozó adatok: az állatorvos által az oltási könyvben rögzített adatok alapján tölthető ki, mellyel minden ebtartónak rendelkeznie kell.

V. Egyéb adatok: a veszettség szempontjából aggályos eb megfigyelési státuszát kell megjelölni, azt, hogy az eb megfigyelés alatt áll-e vagy nem, illetve az eb veszélyessé minősített-e vagy nem.

HA ELVESZETT AZ OLTÁSI KÖNYV: az okmány száma helyett „elveszett” szöveg kell beírni,
valamint meg kell jelölni az okmány kiadását, és a beavatkozást végző állatorvos nevét, székhelyét.

HA AZ EB NEM RENDELKEZIK OLTÁSI KÖNYVVEL (nincs chip beültetve, az eb nincs ivartalanítva, nincs kisállat-útlevele, nem rendelkezik védőoltással, az eb még nem érte el a 4 hónapos kort, stb.): a sorszám, vagy szám helyett „nincs” szöveget kell beírni.

Tenyésztő szervezet által törzskönyvezett eb esetén az adatlaphoz csatolni kell az eb származási
igazolásának másolatát, ennek megtörténtét az adatlap alján lévő mezőben X-szel kell jelölni.


A kitöltött nyomtatvány benyújtható:
- személyesen a Balatonszárszói Közös Önkormányzati Hivatalban
  (8264 Balatonszárszó, Hősök tere 1.),
- postai úton beküldve a Balatonszárszói Közös Önkormányzati Hivatal címre, 
  (8264 Balatonszárszó, Hősök tere 1.),
- elektronikus úton a balatonszarszo@balatonszarszo.hu e-mail címre (szkennelve vagy fotózva) beküldve.

